Diari Oficial de la Generalitat Valenciana


Sumari del DOGV 6031, del 09-06-2009 (2009/6556)

Informació pública de la proposta d'incoació de Projecte de Reparcel·lació d'Unitat d'Execució 3 del PGMO de Benijófar.
-----------------------------------------------------------------------------------------------------------------------

### Dades del document

Número de DOGV
:   6031

Data del DOGV
:   09-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/6556


Data del document
:   26-05-2009

Organisme emissor
:   Ajuntament de Benijofar

Tipus de document
:   Informació Pública

Descriptors 

:   * Benijófar
    * administració local
    * pla d'urbanisme

Informació pública de la proposta d'incoació de Projecte de Reparcel·lació d'Unitat d'Execució 3 del PGMO de Benijófar. [2009/6556]  
Mitjançant el present edicte es posa en general coneixement que el Ple d'este Ajuntament va dictar, en data 22 de setembre de 2008, l'acord següent:  
«4. Aprovació de proposta d'Alcaldia d'incoació de Projecte de Reparcel·lació d'Unitat d'Execució 3 del PGMO de Benijófar.  
Vista la proposta de reparcel·lació de les finques compreses en la unitat d'execució núm. 3, presentada per l'Ajuntament de Benijófar, per Acord del Ple de l'Ajuntament, el dia 25 de maig de 2005 (DOGV de 16.06.2005), de gestionar directament la unitat d'execució núm. 3 del PGOU de Benijófar, legitima la formulació del present projecte de reparcel·lació forçosa, en compliment de les obligacions que li corresponen, redactat per la mercantil IAC Romero y Ros, SL.  
Atés el que disposa l'article 177 de la Llei 16/2005, de 30 de desembre, Urbanística Valenciana, i els articles 409 i següents del Decret 67/2006, de 19 de maig, del Consell, pel qual es va aprovar el Reglament d'Ordenació i Gestió Territorial i Urbanística modificat pel Decret 36/2007, de 13 d'abril, del Consell, es proposa al Ple de la corporació l'adopció dels acords següents:  
Primer. Sotmetre a informació pública, durant el termini d'un mes, la proposta de reparcel·lació.  
Segon. Es concedirà un tràmit d'audiència per 15 dies, sense necessitat de nova informació pública, als titulars registrals no tinguts en compte en l'elaboració del projecte de reparcel·lació i a aquells que resulten afectats per modificacions acordades després del període d'informació pública.   
Tercer. La informació pública s'anunciarà mitjançant un edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Comunitat Valenciana.  
Quart. Remetre avís amb el seu contingut al domicili fiscal dels qui consten en el Cadastre com a titulars de drets afectats per l'actuació proposada.  
Cinqué. La documentació inclou certificació de domini i càrregues expedida pel Registre de la Propietat.»  
Cosa que es publica de conformitat amb el que establix l'article 416 del Decret 67/2006, de 19 de maig, del Consell, pel qual es va aprovar el Reglament d'Ordenació i Gestió Territorial i Urbanística, perquè en el termini d'un mes, comptat des de la publicació del present anunci en el Diari Oficial de la Comunitat Valenciana, els interessats puguen formular al·legacions si els convé segons dret.  
L'expedient complet estarà exposat al públic durant l'esmentat termini en l'oficina tècnica de l'Ajuntament, en horari d'atenció al públic.  
De conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present anunci val de notificació als interessats que puguen resultar desconeguts, dels qui s'ignore el lloc de notificació, o bé, intentada esta, no siga possible.  
Benijófar, 26 de maig de 2009.- L'alcalde president: Daniel Padilla Villa.